TEHNIČKA SPECIFIKACIJA

PREDMET NABAVE

Zbrinjavanje problematičnog otpada  

CPV: 90510000-7 Zbrinjavanje i obrada otpada

Usluga uključuje preuzimanje (utovar), vaganje, prijevoz i obradu/zbrinjavanje problematičnog otpada.

Predmet nabave se odnosi na preuzimanje i daljnju obradu problematičnog otpada, na primjeran i adekvatan način, a u skladu sa Zakonom o gospodarenju otpadom (NN 84/21, 142/23) i podzakonskim propisima te uvjetima i zahtjevima iz Dokumentacije o nabavi..

Odgovornost posjednika otpada – Naručitelja prestaje u trenutku preuzimanja problematičnog otpada od strane Ponuditelja.
 
Naručitelj ili posjednik problematičnog otpada koji je pripremljen za daljnju oporabu i zbrinjavanje dužan je gospodarskom subjektu koji obavlja djelatnost gospodarenja otpadom (vršitelju usluge) prema Zakonu uz otpad predati prateći list te je odgovoran  za točnost podataka o otpadu navedenih u pratećem listu.

Preslika pratećeg lista ovjerenog od strane Naručitelja i gospodarskog subjekta koji  prijevozi i zbrinjava problematični otpad te originalni dokumenti odvage od strane ovlaštenog gospodarskog subjekta su dokazi o izvršenju usluge. 

Gospodarski subjekt koji obavlja uslugu prijevoza i zbrinjavanja problematičnog otpada dužan je postupati s preuzetim otpadom u skladu s odredbama Zakona o gospodarenju otpadom.

Uz svaku pošiljku otpada mora biti priložena i zakonska prateća dokumentacija, slijedom čega se Naručitelj obvezuje prilikom svake predaje otpada Izvršitelju predati uredno ispisan i ovjeren Prateći list za otpad – obrazac PL-O, a sve sukladno Zakonu o gospodarenju otpadom i podzakonskim propisima.

Izvršitelj se obvezuje za preuzeti otpad ovjeriti Prateće listove i izdati odgovarajuće potvrde o odvagi, te sve poslati Naručitelju, skenirano na e mail   mirjana.brandic@cistoca-ri.hr u roku od dva dana, a originale poštom najkasnije u roku od 7 dana od dana preuzimanja otpada.


KOLIČINA PREDMETA NABAVE

Naručitelj se ne obvezuje na realizaciju navedenih količina u cijelosti. Stvarno nabavljena količina usluga ovisna je o potrebama i raspoloživim financijskim sredstvima Naručitelja te na temelju sklopljenog Ugovora o javnoj nabavi usluga, može biti veća ili manja od okvirne količine.


MJESTO IZVRŠENJA USLUGE

Poslovni prostori Naručitelja:

Reciklažno dvorište Mihačeva draga, Mihačeva draga 37, 51000 Rijeka
Reciklažno dvorište Jože Vlahovića, Jože Vlahovića 5, 51000 Rijeka
Reciklažno dvorište Klana, Klana 21/17, 51217 Klana
Reciklažno dvorište Viškovo, Marinići 145 C, 51216 Viškovo 
Reciklažno dvorište Urinj, Urinj 50A, Kostrena 
Reciklažno dvorište Podhum, Podhum 380, 51218 Dražice
Reciklažno dvorište Kastav, Žegoti 50, 51215 Kastav

Mjesta izvršenja predmetne nabave podložna su izmjenama tijekom važenja Ugovora, a radi otvaranja novih lokacija i ispostava.

ROK POČETKA I ZAVRŠETKA IZVRŠENJA USLUGE 
 
Usluga će se izvršavati sukcesivno tijekom ugovorenog razdoblja, ovisno o potrebama Naručitelja. 

Rok pružanja pojedine usluge ne može biti duži od 5 (pet) dana od zaprimanja pojedine narudžbe. Narudžba se dostavlja na dokaziv način (preporučenom poštom, e-mailom uz potvrdu i drugi ugovoreni način).

Ugovor se sklapa na razdoblje od 1 (jedne) godine.

Ponuditelj je dužan osigurati preuzimanje otpada na lokacijama Naručitelja za problematični otpad dnevno, od ponedjeljka do petka,  u vremenu od 08:00 - 15:00 sati (subota od 08:00- 13:00 sati).


